[bookmark: clan_1]PRAVILNIK
O SADRŽINI PROJEKATA GEOLOŠKIH ISTRAŽIVANJA I ELABORATA O REZULTATIMA GEOLOŠKIH ISTRAŽIVANJA
[bookmark: _GoBack]("Sl. glasnik RS", br. 51/96)

Član 1
Ovim pravilnikom bliže se određuje sadržina projekata geoloških istraživanja i elaborata o rezultatima geoloških istraživanja.
[bookmark: clan_2]Član 2
Projekat geoloških istraživanja (u daljem tekstu: projekat) sadrži:
1) opšte podatke o projektu;
2) tekstualni deo i
3) grafičku dokumentaciju.
[bookmark: clan_3]Član 3
Opšti podaci o projektu obuhvataju:
1) naziv projekta i preduzeća, odnosno drugog pravnog lica, koje je projekat uradilo; potpis glavnog projektanta sa leve i ovlašćenog lica za zastupanje preduzeća sa desne strane, mesto i godinu izrade projekta;
2) spisak saradnika na izradi projekta sa svojeručnim potpisima;
3) dokaz da je preduzeće, odnosno drugo pravno lice, koje je projekat uradilo, upisano u sudski registar za projektovanje u oblasti geoloških istraživanja;
4) dokaze da glavni projektant u pogledu stručne spreme i radnog iskustva ispunjava zakonom propisane uslove.
[bookmark: clan_4]Član 4
Tekstualni deo projekta sadrži:
1) uvod i projektni zadatak;
2) opšte podatke o istraženom prostoru;
3) pregled ranije izvršenih istraživanja sa rezultatima istraživanja i zaključkom o stepenu istraženosti terena;
4) projektna rešenja procesa geoloških istraživanja;
5) predmer sa opisom i tehničkim uslovima izvođenja istražnih radova;
6) dinamiku izvođenja istražnih radova;
7) predračun troškova istraživanja;
8) ekonomsko obrazloženje projekta;
9) mere zaštite na radu i zaštite od požara pri izvođenju istražnih radova;
10) mere zaštite životne sredine;
11) sadržaj projekta, i
12) spisak literature i fondovske dokumentacije.
[bookmark: clan_5]Član 5
Uvod sadrži:
1) razloge za izradu projekta;
2) učesnike u izradi projekta;
3) uslove pod kojima je projekat urađen i
4) vreme izrade projekta.
Projektni zadatak sadrži:
1) granice istražnog prostora;
2) problematiku koju treba rešavati realizacijom projekta;
3) cilj i namenu istraživanja;
4) uslove istraživanja i
5) očekivane rezultate.
[bookmark: clan_6]Član 6
Opšti podaci o istražnom prostoru sadrže:
1) geografski položaj istražnog prostora sa nazivom lista ili sekcije na kojoj se nalazi istražni prostor;
2) morfološke i hidrogeološke karakteristike istražnog prostora;
3) klimatske prilike;
4) saobraćajne veze;
5) naseljenost istražnog prostora, i
6) podatke o istorijskim spomenicima i drugim objektima koji su pod zaštitom države.
[bookmark: clan_7]Član 7
Pregled ranije izvršenih istraživanja sadrži:
1) istorijat istraživanja;
2) pregled primenjenih metoda istraživanja;
3) lokacije koje su istraživane;
4) obim i gustinu istraživanja za svaku od primenjenih metoda.
Na osnovu podataka ranije izvršenih istraživanja daje se:
a) kritički osvrt na primenjenu metodologiju istraživanja, dostignuti stepen istraženosti i pouzdanost raspoloživih podataka o izvršnim istraživanjima;
b) kratak prikaz geoloških, metalogenetskih, mineragenetskih, ili ugljonosnih ili naftonosnih, ili hidrogeoloških ili inženjerskogeoloških karakteristika istražnog prostora;
v) pokazatelji geološko-ekonomske ocene o perspektivnosti istražnog prostora u celini ili u pojedinim njegovim delovima u odnosu na ležišta mineralnih sirovina (energetskih, metaličnih, nemetaličnih, građevinskih materijala, podzemnih voda - pitkih, mineralnih i termalnih), ili ocene podobnosti u odnosu na izgradnju objekata.
[bookmark: clan_8]Član 8
Projektna rešenja procesa geoloških istraživanja daju se za sve vrste istražnih radova i sadrže koncepciju i metodologiju istraživanja za upoznavanje i utvrđivanje:
1) geoloških karakteristika istražnog prostora;
2) metalogenetskih ili mineragenetskih, ugljonosnih ili naftonosnih, geotermalnih ili hidrogeoloških, odnosno inženjerskogeoloških karakteristika istražnog prostora i
3) klasifikaciju i kategorizaciju rezervi mineralnih sirovina.
[bookmark: clan_9]Član 9
Koncepcijska i metodološka rešenja istraživanja geoloških karakteristika istražnog prostora, daju se za upoznavanje i utvrđivanje:
1) genetskih i litostratigrafskih tipova magmatskih, sedimentnih i metamorfnih stena i
2) strukturnog sklopa pojedinih litostratigrafskih tipova stena i istražnog prostora u celini.
[bookmark: clan_10]Član 10
Koncepcijska i metodološka rešenja istraživanja metalogenetskih, ili minerogenetskih, ili ugljenosnih, ili naftonosnih karakteristika istražnog prostora, daju se radi upoznavanja i utvrđivanja:
1) perspektivnog prostora u pogledu mogućnosti za otkrivanje ležišta mineralnih sirovina u istražnom prostoru;
2) mogućnosti otkrivanja ležišta mineralnih sirovina u granicama izdvojenog perspektivnog prostora;
3) geneze i faktora kontrole prostornog razmeštaja ležišta mineralnih sirovina (magmatski, strukturni, litološki i dr.);
4) karakteristika ležišta, odnosno rudnih tela na osnovu kojih se ona dele na grupe i podgrupe;
5) veličine i složenosti oblika (morfoloških karakteristika rudnih tela i ležišta);
6) pripadnost određenim genetskim tipovima, odnosno rudnim formacijama;
7) mineraloškog sastava i njegovih karakteristika;
8) karaktera raspodele korisnih i štetnih komponenti i
9) zahvaćenosti postrudnim tektonskim pokretima.

Koncepcijska i metodološka rešenja istraživanja hidrogeoloških karakteristika istražnog prostora, daju se za upoznavanje i utvrđivanje:
1) perspektivnog područja u pogledu mogućnosti za otkrivanje ležišta podzemnih voda u istražnom prostoru;
2) prostornog položaja vodonosne sredine u kojoj se nalazi ležište podzemnih voda;
3) hidrogeoloških parametara i osobina vodonosne sredine, a kod zatvorenih i poluzatvorenih ležišta i njihove povlate;
4) osobina režima podzemnih voda, koje određuju njihovu upotrebljivost i
5) količina podzemnih voda i uslova za njihovu eksploataciju.

Koncepcijska i metodološka rešenja istraživanja inženjerskogeoloških karakteristika istražnog prostora daju se za upoznavanje i utvrđivanje:
1) inženjerskogeoloških osobina terena;
2) inženjerskogeoloških i tehničkih svojstava stenskih masa;
3) egzogeodinamičkih procesa i pojava, uzroka njihovog obrazovanja, dinamike razvoja i mogućnosti saniranja;
4) inženjerskogeološke klasifikacije terena sa stanovišta seizmičke mikrorejonizacije i podobnosti za izgradnju;
5) inženjerskogeoloških uslova izgradnje objekata (naselja, puteva, pruga, brana, akumulacija, aerodroma, tunela, mostova i dr.) i
6) pojava i ležišta geoloških građevinskih materijala.
[bookmark: clan_13]Član 13
Koncepcijska i metodološka rešenja istraživanja za klasifikaciju i kategorizaciju rezervi mineralnih sirovina na istražnom prostoru daju se radi upoznavanja:
1) ležišnih uslova, zaleganja, prostiranja, veličine, oblika i građe ležišta, odnosno rudnih tela, svih korisnih i štetnih mineralnih supstanci, njihovog međusobnog odnosa i prostorne razmeštenosti;
2) hemijskog sastava, fizičko-hemijskih, fizičko-mehaničkih i tehnoloških svojstava mineralnih sirovina, kao i mogućnosti njihove primene;
3) tektonskih, geotehničkih (inženjerskogeoloških, inženjerskohidrogeoloških, geomehaničkih) i drugih parametara (gasonosnost), koji određuju uslove izvođenja eksploatacionih radova, i
4) geoloških, genetskih, tehničko-eksploatacionih, tehnoloških, regionalnih, tržišnih i društveno-ekonomskih faktora i naturalno vrednosnih pokazatelja, na osnovu kojih se vrši klasifikacija i kategorizacija rezervi mineralnih sirovina.
[bookmark: clan_14]Član 14
Koncepcijska i metodološka rešenja istraživanja za klasifikaciju i kategorizaciju rezervi podzemnih voda, daju se radi upoznavanja i utvrđivanja:
1) geološke građe ležišta;
2) prostornog položaja i parametara vodonosne sredine;
3) izdašnosti vodonosne sredine i rejonizacije prema stepenu izdašnosti;
4) kvaliteta i režima podzemnih voda;
5) eksploatacionih mogućnosti ležišta i pojedinih perspektivnih područja;
6) hidrogeoloških i hidrotehničkih uslova zahvatanja podzemnih voda i uslova njihove sanitarne zaštite.
[bookmark: clan_15]Član 15
Predmet sa opisom i tehničkim uslovima izvođenja istražnih radova sadrži:
1) najekonomičnije i najracionalnije varijante koncepcije istraživanja;
2) precizno određenu količinu radova sa definisanim mikrolokacijama svakog istražnog rada na istražnom prostoru;
3) bitne konstruktivne karakteristike svakog istražnog rada (opisno i grafički);
4) detaljan opis tehničkih uslova izrade svakog istražnog rada i
5) lokalne uslove za realizaciju projektovanih istraživanja (transportne prilike, snabdevanje energijom, snabdevanje vodom, smeštajne i druge prilike).
[bookmark: clan_16]Član 16
Dinamika izvođenja istražnih radova sadrži realno sagledano vreme ukupnog trajanja projektovanih istražnih radova.
Ako se radi o projektu višegodišnjih istraživanja, daje se dinamika istražnih radova po godinama, odnosno fazama istraživanja.
[bookmark: clan_17]Član 17
Predračun troškova istraživanja sadrži jedinične cene za svaki istražni rad na bazi važećih cena u momentu projektovanja, istraživanja ili prognoze cena u vremenu ugovaranja.
[bookmark: clan_18]Član 18
Ekonomsko obrazloženje projekta sadrži uporednu analizu troškova istraživanja i ekonomskih efekata koji se mogu postići pravilnim korišćenjem rezultata istraživanja.
Ekonomsko obrazloženje iz stava 1 ovog člana služi za sagledavanje opravdanosti istraživanja.
[bookmark: clan_19]Član 19
Mere zaštite na radu, zaštite od požara i zaštite životne sredine koje je izvođač istraživanja dužan da sprovodi radi života i zdravlja ljudi i imovine obavezan su prilog projekta geoloških istraživanja.
[bookmark: clan_20]Član 20
Sadržaj projekta istraživanja obuhvata nazive poglavlja sadržanih u projektu sa oznakom broja strane.

Spisak literature i fondovske dokumentacije sadrži:
1) redni broj korišćenog materijala;
2) prezime i ime autora, i naziv projektne organizacije;
3) naziv rada i godinu objavljivanja, odnosno izrade;
4) naziv izvođača, odnosno preduzeća, odnosno drugog pravnog lica u čijem se fondu nalazi korišćena dokumentacija.
[bookmark: clan_22]Član 22
Grafička dokumentacija sadrži:
1) preglednu geografsku kartu razmera do 1:100.000 sa ucrtanim granicama istražnog prostora;
2) geološku, hidrogeološku ili inženjerskogeološku kartu šireg područja istražnog prostora razmera do 1:25.000 sa ucrtanim projektovanim istražnim radovima;
3) geološke planove i profile razmera do 1:5.000 za podzemne rudarske prostorije sa ucrtanim projektovanim istražnim radovima i prognoznim rezultatima i
4) sintetizovan grafički prikaz ranije izvršenih geoloških, hidrogeoloških i inženjerskogeoloških istraživanja u pogodnoj razmeri.

Kad se vrši izmena i dopuna projekta geoloških istraživanja čija je realizacija u toku, izrađuje se dopuna projekta koja sadrži obrazloženje projektnih rešenja za koja se vrši izmena i dopuna, izmene projektnog rešenja procesa geoloških istraživanja i odgovarajuću grafičku dokumentaciju.
[bookmark: clan_24]Član 24
Elaborat o rezultatima geoloških istraživanja (u daljem tekstu: elaborat) sadrži:
1) opšte podatke o elaboratu;
2) tekstualni deo elaborata;
3) grafičku dokumentaciju i
4) dokumentacioni materijal.

Opšti podaci o elaboratu obuhvataju:
1) naziv elaborata i naziv preduzeća, odnosno drugog pravnog lica koje je elaborat uradilo, potpis autora elaborata sa leve strane i potpis ovlašćenog lica u preduzeću sa desne strane, mesto i godinu izrade elaborata;
2) spisak saradnika na izradi elaborata sa svojeručnim potpisom;
3) dokaze da je preduzeće, odnosno drugo pravno lice upisano u sudski registar za izradu elaborata o rezultatima geoloških istraživanja;
4) dokazi da autor elaborata u pogledu stručne spreme i radnog iskustva ispunjava zakonom propisane uslove.
[bookmark: clan_26]Član 26
Tekstualni deo elaborata sadrži:
1) uvod;
2) cilj i način istraživanja;
3) geološke karakteristike istražnog prostora;
4) istražne radove;
5) ispitivanje kvaliteta;
6) prikaz rezervi;
7) tehno-ekonomsku ocenu.
[bookmark: clan_27]Član 27
Uvod sadrži:
1) opšte podatke o istražnom prostoru;
2) vreme u kome su istraživanja izvedena;
3) morfološko-hidrogeološke i klimatske karakteristike područja;
4) pregled ranije izvršenih istraživanja sa kraćim pregledom rezultata istraživanja i stepenom istraženosti, i
5) geološke karakteristike šireg područja.
[bookmark: clan_28]Član 28
Cilj i način istraživanja sadrži:
1) problematiku istraživanja koja je rešavana na osnovu projekta;
2) cilj i namenu istraživanja;
3) uslove i način istraživanja.
[bookmark: clan_29]Član 29
Geološke karakteristike istražnog prostora sadrže:
1) geološku građu i tektoniku;
2) genezu ležišta;
3) hidrogeološke karakteristike;
4) inženjerskogeološke karakteristike.
[bookmark: clan_30]Član 30
Istražni radovi sadrže:
1) koncepcijska i metodološka rešenja istraživanja metalogenetskih ili minerogenetskih, ugljenosnih ili naftonosnih karakteristika istražnog prostora;
2) koncepcijska i metodološka rešenja istraživanja geoloških karakteristika istražnog prostora;
3) koncepcijska i metodološka rešenja istraživanja hidrogeoloških karakteristika istražnog prostora;
4) koncepcijska i metodološka rešenja istraživanja inženjerskogeoloških karakteristika istražnog prostora;
5) koncepcijska i metodološka rešenja istraživanja za klasifikaciju i kategorizaciju rezervi mineralnih sirovina na istražnom prostoru;
6) koncepcijska i metodološka rešenja istraživanja za kvalifikaciju i kategorizaciju rezervi podzemnih voda;
7) detaljna razrada koncepcijskih i metodoloških rešenja za pojedine vrste istraživanja data su u odeljku za izradu projekata geoloških istraživanja;
8) metode istraživanja i
9) opis istražnih prava.
[bookmark: clan_31]Član 31
Istraživanje kvaliteta sadrži:
1) metode oprobavanja;
2) rezultate laboratorijskih i tehnoloških istraživanja i
3) ocenu rezultata ispitivanja kvaliteta.
[bookmark: clan_32]Član 32
Prikaz rezervi sadrži:
1) metode preračuna rezervi i prikaz postupka proračunavanja;
2) prikaz rezervi mineralnih sirovina;
3) prikaz rezervi podzemnih voda i
4) tabelarni pregled geoloških rezervi.
[bookmark: clan_33]Član 33
Tehno-ekonomska ocena sadrži:
1) geološke, genetske, tehničko-eksploatacione, tehnološke, regionalne, tržišne, ekološke i društveno-ekonomske faktore;
2) naturalne i vrednosne pokazatelje i
3) geološko-ekonomsku ocenu rezultata istraživanja.

Grafička dokumentacija sadrži:
1) preglednu geološku kartu razmera do 1:100.000 sa ucrtanim istražnim prostorom;
2) geološku, hidrogeološku ili inženjerskogeološku kartu šireg područja istražnog prostora razmera do 1:25.000 (100.000);
3) geološku, hidrogeološku ili inženjerskogeološku kartu istražnog prostora sa ucrtanim istražnim radovima razmera do 1:25.000;
4) geološke, hidrogeološke ili inženjerskogeološke profile istražnih radova razmera do 1:5.000;
5) karte i profili za proračun rudnih rezervi razmera do 1:1.000 i
6) karte oprobavanja razmera 1:1.000.

Dokumentacioni materijal sadrži:
1) rezultate hemijskih, mineraloških, sedimentoloških i drugih istraživanja značajnih za područje istraživanja;
2) rezultate hidrogeoloških, inženjerskogeoloških, geomehaničkih, geofizičkih i dr. istraživanja i
3) rezultate poluindustrijskih i industrijskih istraživanja mineralnih sirovina, rezultate osmatranja i testiranja vodnih objekata i geoloških procesa.

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

